Selle postituse nime saab mõista kaheti - esiteks on see Jamie sulest pärit retsept tavalisest  tiba peenem ning sobib hästi pakkuda ka pidulaual ning külalistele. Ja teiseks annavad parmesan ja parma-sink muidu üsna tavalisele kanafileele ohtralt maitset ja vunki juurde.    Kuigi parmesan ja parma-sink ei ole võib-olla igaühe jaoks tavapärased koostisosad on neid enamikes poodides mingis variatsioonis siiski juba saada ning sobivad just selle retsepti järgi hästi esmaseks katsetamiseks. Hoolimata sellest, et koostisosad on tibake peenemad ning see näeb taldrikul ilus välja, on seda toitu  tegelikult äärmiselt lihtne ja kiire valmistada.    Jagub kahele, ohtra salatiga serveeritult neljale:  - 2 kanafileed  - 30 grammi parmesani (sobib ka Valio forte juust, mis on kättesaadavam)  - 40 grammi parma-sinki  - soola  - pipart  - praadimiseks õli  Serveerimiseks omal valikul rohelist salatit kerge ürdiõlikastmega.    Lõika kanafilee paksematest kohtadest õhemaks, et saaksid ühtlase suure tüki. Lõika pinnale mõned ristilõiked ja raputa peale  värskelt jahvatatud (valget)pipart.